stanford-oval/wikipedia huggingface dataset:
בניין ניו יורק העולמי
אתר

בניין ניו יורק העולמי היה ממוקם ברחוב פארק רו (אנ') 53–63, בפינה הצפון-מזרחית בצומת עם רחוב פרנקפורט, במרכז האזרחי (אנ') של מנהטן, מול בניין העירייה של ניו יורק. הבניין נבנה בתחילה על מגרש בצורת מקבילית עם חזית של 35 מטרים בפארק רו מצפון-מערב ו-41 מטרים ברחוב פרנקפורט מדרום. הוא גבל עם גשר ברוקלין בצפון ולבניינים אחרים במזרח; במקור המגרש היה קטום בפינה הצפון-מזרחית שלו כך שהצד שגבל עם גשר ברוקלין היה קצר יותר מהצד הנגדי שפנה לרחוב פרנקפורט. מדרום אליו שכן בניין ניו יורק טריביון. רחוב פרנקפורט השתפל מטה הרחק מפארק רו, כך שבעוד שהמרתף היה מפלס אחד מתחת לפארק רו, הוא היה רק כמה צעדים מתחת לדרגה בקצה המזרחי של חזית רחוב פרנקפורט.
לאחר שהרחבת הבניין מזרחה, לכיוון רחוב ויליאם (אנ') צפון הושלמה בשנת 1908, הבניין תפס את כל הבלוק ואורך החזית ברחוב ויליאם צפון הייתה 26 מטרים. כמו כן, חזית הבניין המורחב ברחוב פרנקפורט הייתה באורך 72 מטרים. ההרחבה כיסתה שטח של 700 מטרים רבועיים, מה שהקנה לבניין שטח כולל של 1,718.3 מטרים רבועיים.
לפני בניית בניין ניו יורק העולמי, שכן מלון פרנץ' על אותו מגרש. המלון פותח לאחר שהמגרשים נרכשו ביחד על ידי ג'ון סימפסון ב-1848. הבעלים של ה"וורלד" ומפתח הבניין, ג'וזף פוליצר, נזרקו מאותו מלון במהלך מלחמת האזרחים האמריקאית. באותה עת, פוליצר היה מהגר הונגרי שהתנדב לשירות בחיל הפרשים של צבא האיחוד.
אדריכלות

המבנה המקורי של בניין ניו יורק העולמי הושלם בשנת 1890 ועוצב על ידי ג'ורג' בראון פוסט בסגנון נאו-רנסאנס עם פרטים מהרנסאנס הוונציאני (אנ'). בניין ניו יורק העולמי נודע גם בשם בניין פוליצר, על שם ג'וזף פוליצר. קבלנים וספקים רבים סיפקו את החומר למבנה. בניין ניו יורק העולמי הורכב מ"מגדל" עם שתים עשרה קומות מלאות, ובראשו כיפה בת שש קומות. ספירה זו לא כללה קומת ביניים מעל הקומה הראשונה אך כללה את קומת התצפית בכיפה. כולל קומת הביניים והקומה שמעל הקומה השתים עשרה של המגדל, שהאחרונה הייתה באותו גובה עם המפלס הראשון של הכיפה, למגדל היו ארבע עשרה קומות.
כאשר הבניין נפתח בשנת 1890, החלק העליון של כיפת הבניין הגיע לגובה של 94 מטרים ועליה תורן שהקנה לבניין גובה כולל של 110 מטרים, אם כי חישוב זה נמדד מהקצה המזרחי של חזית רחוב פרנקפורט, ולא מהחזית הראשית בפארק רו. הגג השטוח היה ברום של 58 מטרים מעל מפלס המדרכה. בניין ניו יורק העולמי היה הבניין הגבוה ביותר בעיר ניו יורק כשנפתח, והפך לראשון שהתנשא גבוה יותר מהצריח של כנסיית השילוש הקדוש בגובה 87 מטרים. לפי מספר דיווחים, היה גם הבניין הגבוה בעולם, בהתחשב בגובה התורן.
מספר הקומות בפועל בבניין ניו יורק העולמי היה שנוי במחלוקת. עיתון ה"וורלד" תיאר את הבניין כבעל 26 קומות, כשספר את המגדל כארבע עשרה קומות וכלל שני מפלסים תת-קרקעיים, שלוש קומות ביניים ומצפה כוכבים מעל הכיפה. עם זאת, חוקרים תיארו את הבניין כבעל 16 או 18 קומות בלבד, למעט קומות ביניים, מפלסים מתחת לפני הקרקע ומפלסים שלא ניתן היה לאכלס במלואם. התקשורת העכשווית אפיינה את המבנה כבניין בן 18 קומות, ואילו Emporis ו-SkyscraperPage, שני אתרי אינטרנט האוספים נתונים על מבנים, רשמו את הבניין כבעל 20 קומות.
מבנה נספח בן שלוש עשרה קומות, שפנה לרחוב וויליאם והושלם ב-1908, עוצב על ידי הוראס טרומבאואר (אנ') באותו סגנון כמו העיצוב של פוסט. נספח זה החליף תוספת בת שתי קומות לבניין העולם המקורי ברחוב פרנקפורט.
היסטוריה

בנייתו של בניין ניו יורק העולמי החלה ב-10 באוקטובר 1889 ברחוב פארק רו 53–63, בצומת הרחובות פארק רו ופרנקפורט. בנייתו של הבניין הושלמה ב-10 בדצמבר 1890. הבניין התנשא לגובה של 106.4 מטרים והיה בעל 20 קומות. הוא מוכר גם בשם בניין פוליצר, על שם בעליו, ג'וזף פוליצר (1847–1911). משרדו של פוליצר היה בקומה השנייה של הכיפה בראש הבניין.
במהלך המאה ה-19, נבנו מבנים גבוהים נוספים לאורך רחוב פארק רו, ממזרח לבניין העירייה של ניו יורק, עבור חברות עיתונאות. דוגמאות לכך הם בניין ניו יורק טריביון, שתוכנן על ידי האדריכל ריצ'רד מוריס האנט ונבנה בשנת 1876, בניין פוטר, שנבנה בשנת 1886, בניין פארק רו, שנבנה בשנת 1899 ושני מבנים נוספים שתוכננו גם הם על ידי האדריכל ג'ורג' בראון פוסט, בניין סט. פול, שנבנה בין השנים 1895–‏1898 ובניין טיימס הישן, שנבנה בשנת 1889.
בניין ניו יורק העולמי היה הבניין הגבוה ביותר בניו יורק בין השנים 1890–1895. בנוסף, היה הבניין הראשון בניו יורק שעבר בגובהו את כנסיית טריניטי והוא התנוסס על כריכת "האלמנך העולמי" בין השנים 1890–1934.
בעברו הוחזק הבניין בידי מנהל ליגת הבייסבול האפרו-אמריקנית, נאט סטרונג.
בניין ניו יורק העולמי נהרס בשנת 1955 לטובת הרחבת רמפת הכניסה לגשר ברוקלין. זכוכית חלון גדולה מהבניין, שיוצרה בידי אוטו הייניק (Otto Heinigke‏ 1850–1915), הותקנה בפסל החירות.
גלריה

בניין ניו יורק העולמי (משמאל) ובניין ניו יורק טריביון (במרכז)
בניין ניו יורק העולמי (משמאל) ובניין ניו יורק טריביון (במרכז)
ראו גם

גורדי שחקים בניו יורק
גורדי שחקים מוקדמים
ביבליוגרפיה

Landau, Sarah; Condit, Carl W. (1996). Rise of the New York Skyscraper, 1865–1913. New Haven, CT: Yale University Press. ISBN 978-0-300-07739-1. OCLC 32819286.
"Potter Building" (PDF). New York City Landmarks Preservation Commission. September 17, 1996.
"The New York World Building". Engineering and Building Record. 22: 342–343, 358–360, 374–375. November 1890.
The World, Its History & Its New Home: The Pulitzer Building. Burr Printing House. 1890.
הערות שוליים

1 2  Landau & Condit 1996, p. 197.
↑  "The New World Building". The Real Estate Record: Real Estate Record and Builders' Guide. 45 (1161): 879. June 14, 1890. Archived from the original on March 31, 2022. Retrieved September 28, 2020 – via columbia.edu.
1 2 3 4 5  Engineering and Building Record 1890, p. 342.
↑  "Pulitzer Building to be Extended". The New York Times. January 25, 1907. p. 6. ISSN 0362-4331. Archived from the original on April 24, 2022. Retrieved September 28, 2020 – via newspapers.com open access.
1 2  "Telegraphic Briefs". Western Herald. February 20, 1907. p. 6. Archived from the original on April 24, 2022. Retrieved September 28, 2020 – via newspapers.com open access.
↑  "A New 'World' Building". New York Evening World. April 11, 1888. p. 2. Archived from the original on April 24, 2022. Retrieved September 25, 2020 – via newspapers.com open access.
↑  "The Great Investments of the Past Year". The Real Estate Record: Real Estate Record and Builders' Guide. 41 (1048): 464. April 14, 1888. Archived from the original on April 24, 2022. Retrieved September 28, 2020 – via columbia.edu.
↑  Burr Printing House 1890, p. 8.
↑  Burrows, Edwin G. and Wallace, Mike (1999). Gotham: A History of New York City to 1898. New York: Oxford University Press. p. 1051. ISBN 0-195-11634-8.
1 2  Landau & Condit 1996, p. 199.
↑  Burr Printing House 1890, p. 16.
↑  Engineering and Building Record 1890, p. 343.
↑  Burr Printing House 1890, pp. 47–48.
1 2 3  "World Building". Emporis. Archived from the original on February 12, 2007. Retrieved September 28, 2020.
1 2 3  Landau & Condit 1996, pp. 197–199.
1 2  Burr Printing House 1890, p. 6.
1 2 3  "World Building". The Skyscraper Museum. Archived from the original on June 12, 2020. Retrieved September 28, 2020.
↑  McKinley, Jesse (November 5, 1995). "F.y.i.". The New York Times. ISSN 0362-4331. Archived from the original on March 28, 2019. Retrieved October 5, 2020.
↑  "World Building – The Skyscraper Center". The Skyscraper Center. April 7, 2016. Archived from the original on August 10, 2019. Retrieved October 5, 2020.
↑  "New York World Building, New York City". SkyscraperPage. Archived from the original on June 12, 2020. Retrieved September 28, 2020.
↑  Landau & Condit 1996, p. 201.
| --- | --- |
בקרת זהויות :  NLI: 987007417312805171  LCCN: sh2016000187  VIAF: 1292154329449626970002   WorldCat (עם VIAF): 1292154329449626970002
בני לוריאן

| --- | --- |

 
 ספרי הסדרה
 אני מספר ארבע כוחה של מספר שש עלייתו של מספר תשע המפלה של מספר חמש נקמתה של מספר שבע גורלה של מספר עשר נלחמים כאחד
 מידע כללי
 מאת:  פיטקוס לור (ג'יימס פריי וג'ובי האגהס)
 שפת המקור:  אנגלית 
 סוגה:  נוער מדע בדיוני פנטזיה
 הוצאה
 הוצאה:  הרפר קולינס 
 הוצאה בשפת המקור:  HarperCollins
 תאריך הוצאה:  2010-עדיין
 הוצאה בעברית
 הוצאה:  כנרת
 תאריך:  2011–2018
 תרגום:  רחל אהרוני ארז אשרוב
 
בני לוריאן היא סדרת ספרי מדע בדיוני לנוער, אשר נכתבה על ידי ג'יימס פריי וג'ובי האגהס תחת שם העט המשותף פיטקוס לור.
"אני מספר ארבע" (יצא לאור ב-2010) הוא הספר הראשון בסדרה זו המונה כשבעה ספרים. ספרי ההמשך שלו הם: "כוחה של מספר שש" (יצא לאור ב-2012), "עלייתו של מספר תשע" ( יצא לאור ב-2013), "המפלה של מספר חמש" (יצא לאור ב-2014), "נקמתה של מספר שבע" (יצא לאור ב-2015), "גורלה של מספר 10" (יצא לאור ב-2017) ו"נלחמים כאחד" (יצא לאור ב-2018). הספרים מפורסמים על ידי חברת ההוצאה לאור HarperCollins, (כנרת בהוצאה ישראלית).
סקירות העלילה > הספרים העיקריים בסדרת בני לוריאן > "אני מספר ארבע"

הספר עוקב אחר סיפורם של ג'ון סמית, נער-חייזר בן 15 מכוכב הלכת לוריאֶן, והספאן השומר שלו, הנרי, בעודם בורחים מהמוגדוריאנים, גזע אחר של חייזרים שצד את ג'ון ושמונה בני נוער לורים נוספים הגרים על כדור הארץ. תשעת בני הנוער האלה הם חברי הגארד, קבוצת לורים בעלי כוחות מיוחדים הנקראים "מורשות". ספאנים, גם הם לורים, לא מקבלים מורשות, ולרוב הופכים למגנים וחונכים של חברי גארד צעירים. הנערים מוגנים על ידי כשף, שבזכותו הם יכולים להיהרג רק בסדר מספרם, אולם הכשף פועל רק עד שלפחות שניים מהם יתאחדו.
שלושת הגארדים הראשונים נרצחו, וג'ון הוא מספר ארבע. לאחר מותו של מספר שלוש כשהנער וג’ון בפלורידה, מה שהופך את ג׳ון לבא בסדר, ג'ון והנרי עוברים לעדן, אוהיו. בעודם שם, ג'ון מתאהב בשרה הארט, נערה אנושית, מסתכסך עם מארק ג'יימס (סכסוך שנפתר מאוחר יותר), הופך לחברו הטוב של סאם גוד ומוצא כלב שלו הוא קורא ברני קוסאר.
בהמשך סאם מגלה את סודו של ג'ון, אך שומר עליו ותומך בו. לקראת סוף הספר המוגדוריאנים מוצאים את ג'ון ומתרחש קרב בבית הספר התיכון של עדן. מספר שש מוצאת את ג'ון לפני שהקרב מתחיל, ויחד עם ג'ון, שרה, סאם, הנרי, ברני קוסאר (שמתברר שהוא כימרה לורית: חיה לורית שיכולה להפוך לחיות שונות) ומארק נלחמים במוגדוריאנים. המוגדוריאנים מפסידים בקרב, אולם הנרי מת וברני קוסאר נפצע קשה. במהלך הקרב בית הספר בו למד ג'ון מושמד על ידי אחד הטורפים, חיות ענק שהמוגדוריאנים משתמשים בהם ללחימה. ג'ון, סאם, שש וברני קוסאר כפושעים נמלטים יוצאים לחפש את שאר חברי הגארד כדי שיוכלו להתאחד ולהביס את המוגדוריאנים לפני שאלה יכבשו ויהרסו את כדור הארץ.
סקירות העלילה > הספרים העיקריים בסדרת בני לוריאן > "עלייתו של מספר תשע"

הספר יצא לאור בארצות הברית ב-21 באוגוסט 2012, ובעברית במאי 2013.
הספר מתמקד במספר שש שמנסה ליצור קשר עם ג'ון, באותו זמן שהיא, מרינה אלה וקרייטון- המגן של אלה, טסים להודו בעקבות שמועות ששם חי מספר שמונה ובידיעה שרק בעזרתו יצליחו לנצח במלחמה ולהרוג את מנהיג המוגדוריאנים- סטרקוס רא. הם נפגשים איתו לאחר כמה ניסיונות ש"גנרל שרמה" שמאמין, וכמוהו גם אנשיו, ששמונה הוא התגלמות של האל וישנו. מרינה מרגישה שהיא מתאהבת בשמונה ומוצאת לו את השידה שליד המפל, דבר שחשב שנלקח לו על ידי המוגדוריאנים.
לאחר מכן, הוא מוביל אותם למערה עתיקה ששימשה כמפקדה לוריאנית בימי קדם שמצויים בה אבני לורלייט שיוכלו להעביר אותם לנקודת המפגש שלהם עם ג'ון בניו מקסיקו במפקדה העתיקה. הם גילו נבואה עתיקה שמראים בה איך ימותו מספרי אחת שתיים ושלוש, ותמונות של ארבע ושאר המספרים. הם גם רואים בנבואות ציורים שמראים את כדור הארץ נחלק לשתים. כמו כן הייתה שם גם דמות שנעוצה בה חרב, אבל הראש היה מנופץ. לאחר שאלה תיקנה את הציור באמצעות כישרונה הציורי, מתברר שזה מספר שמונה. זמן קצר לאחר מכן המוגדוריאנים עלו עליהם והגיעו למערה שהתחילה להתמוטט. קרייטון מיהר להביא את השידות של שבע ושל שמונה אך אבן התרסקה עליו והוא נהרג. החבורה הצליחה להשתגר בעזרת אבני הלורלייט שנמצאו שם. ובעזרת אחת המורשות של מספר שמונה - 'טלפורטציה' אך מתרחשת תקלה, ושש שלא החזיקה ידיים עם שמונה, אלא עם אלה ומרינה, משתגרת כמתוכנן לניו מקסיקו, אך חבריה משתגרים למפרץ עדן בסומליה.
אלה מגלה אצלה מורשת חדשה, "טלפתיה". באמצעות מורשתה החדשה הם מגלים ששש נמצאת בבסיס צבאי של המוגדוריאנים - ניו מקסיקו. שש פוגשת את שרה בבסיס של המוגדוריאנים, אך מתברר שזהו רק תכסיס, ואין זה שרה. זה היה סטרקוס רא שיכול לשנות צורה לאנשים אחרים. שש נלחמת איתו קצת אך נלקחות ממנה המורשות, והיא מושלכת לתא כלא שבו נמצאת שרה הארט האמיתית. כפי שמתברר, שרה בכלל לא בגדה בג'ון. לאחר מעט זמן שש נלקחת לדו-קרב נוסף עם סטרקוס-רא שמנצח אותה והופך אותה לכלואה בתוך מעטפת מאבן. לא לפני שהיא רואה שהוא נראה בדיוק כמוה פתאום.
העלילה עוברת אל ג'ון שמחלים מפגיעתו בשדה הכוח החשמלי שהקיף את סטרקוס רא. הוא מתאושש ומבין שסאם נלקח ממנו ואין אפשרות להחזיר אותו. בזמן שג'ון נמצא עם תשע בבקתה, הם נלקחים על ידי אנשי הממשל, ששמם אינו ידוע חוץ משניים: "הסוכנת ווקר" ו"הסוכן פרדי".תשע וג'ון משתחררים בקלות ומתחילים לזרוע הרס ומהומה במשאית שבה נלקחו ובכל המכוניות המשטרתיות הסובבות אותם. הסוכנת ווקר נפגעת בראשה וג'ון שהלך לרגע לבדוק מה מצבו של תשע, ולהביא את אבן הריפוי מגלה שהסוכנת ווקר הספיקה להיעלם, ואיתה הסוכן פרדי.
לבסוף כולם (מלבד חמש אותו הם עדיין לא מצאו) מתאחדים ומוצאים את שש, הם נלחמים במוגדוריאנים ובסטרקוס- רא. במהלך הקרב נפצע שמונה קשה, ומרינה לא יכולה לטפל בו כי סטרקוס- רא לקח להם את המורשות, גם שרה ואלה נפצעות קשה וג'ון רץ להצילן, ברגע האחרון חוזרות לכולם המורשות, שמונה נרפא וג'ון מגלה מורשת חדשה- ריפוי, כך הוא מציל את אלה ושרה. נוצר פיצוץ וכל המוגדוריאנים וסטרקוס- רא נעלמים, חברי הגארד מגלים זאת אך הם מאושרים שהם מאוחדים אחרי כל כך הרבה זמן.
סקירות העלילה > הספרים העיקריים בסדרת בני לוריאן > "המפלה של מספר חמש"

הספר יצא לאור בעברית במרץ 2014.
הספר מתעסק בחיי הלורים הנותרים, בסאם ובאביו ובהמשכו גם במספר חמש ואלה. סאם נמצא בכלא מוגדוריאני ומתאר את מצבו הקשה. מעט מאוחר יותר מגיע אביו להצילו יחד עם אדאמוס/אדאם (ראו גם: בני לוריאן - דמויות). אדאם (שהוא מוגדוריאני) נותר לבדו ונלחם בבני עמו, המוגדוריאנים. מאוחר יותר נוצר עמו קשר.
באתר חדשות נכתב כי נוצר מעגל תבואה בשדה מסוים. בני האנוש חושבים כי זהו מעשה קונדס של נערים, אך הסמל הוא בצורת הספרה 5. מאוחר יותר נוצר קשר עם מספר חמש והוא בא עם חברי הגארד לוילה של מספר תשע בשיקגו עם האחרים. אלה מגלה בעזרת המכתב שקרייטון (הספאן ממלא המקום שלה) השאיר לה אחרי מותו כי היא לא נבחרה על ידי זקני השבט אלא שסבא - רבא שלה הוא אחד מזקני השבט ואביה טען כך כל חייו. מאוחר יותר, בתחילת המלחמה, אביה, שתרם בעבר חפצים רבים למוזיאונים שלח אותה ואת קרייטון, שעבד אצלו, גם לכדור הארץ. דבר זה מסביר את העובדה שאין לה שידה מיוחדת או קמע לורלייט, כמו לגארדים האחרים.
לאלה יש סיוטים על מנהיג המוגדוריאנים, סטרקוס רא. ג'ון טוען כי היא פיתחה מורשת חדשה בזמן שנלחמו (עלייתו של מספר תשע) בסטרקוס רא ופגעה בו בעזרת חתיכת מתכת בעוד האחרים לא הצליחו להזיק לו באמת. באחת הפעמים מרינה מצליחה לחבור אל אלה בסיוטים שלה ולראות את שיקגו נהרסת. בעוד אחד מהסיוטים שלה מרינה, לא מצליחה להעיר אותה וכשג'ון נוגע בה הוא הופך גם הוא למשותק ולא יכול להתעורר.
למסע להחזרת השידה של מספר חמש, יוצאים חמש, שש, שבע, שמונה ותשע. מאוחר יותר מתברר כי מספר חמש עובד עם המוגדוריאנים בטענה שהם ינצחו ושהם בעצם "החבר'ה הטובים". חמש מעלף את שש וכמעט הורג את תשע כאשר הוא מטביע אותו בעזרת מורשותיו (בני לוריאן - דמויות). הוא מותיר את שבע ושמונה חיים בטענה שהם לא לעגו לו (ומודיע כי הוא רצה שיחשבו כי הוא חלש ולא יראו מהם כוחותיו האימתניים והחזקים באמת), ומציע להם להצטרף אליו ואל המוגדוריאנים. הם אינם מסכימים לבגוד בחבריהם ובמורשת שלהם. מרינה, מצליחה לרפא את שש בלי שמספר חמש ישים לב. מספר חמש מתכוון להרוג את מספר תשע, אך ברגע האחרון משתגר שמונה בעזרת מורשת הטלפורטציה שלו מול מספר חמש ונהרג. מרינה מגלה מורשת חדשה - קיפאון - ומוציאה לחמש את העין בעזרת נטיף קרח אך מרחמת עליו ולא מוציאה לו את העין השנייה. היא נשבעת לנקום.
באותו זמן, בוילה של תשע בשיקגו ג'ון ואלה, נמצאים בחיזיון על העתיד (בעוד כמה שנים) ובו אלה שולטת עם סטרקוס רא על העולם, בעוד סטרקוס רא טוען כי היא היורשת שלו, דבר שלא ברור עד כה. ג'ון, רואה בחיזיון כי הוא ושאר חברי הגארד ועוזריהם מתו כולם מלבד מספר שש וסאם. בחיזיון המוגדוריאנים משתלטים על העולם כולו ובני האדם כפופים לשליטתם. אלה יושבת על כס לצד סטרקוס רא ומוציאה להורג את מספר שש. בנוסף, הוא רואה את מספר חמש עם רטייה על עינו ולובש בגדי מוגדוריאנים. באותו זמן בוילה של תשע, המוגדוריאנים תוקפים את סאם מלקולם ושרה, ומלקולם נפצע קשה אבל באותו רגע ג'ון מתעורר בגלל הצלקת של שמונה, מספיק להציל את מלקולם אבל אלה נלקחת בידי המוגדוריאנים. הספר נגמר בזה שג'ון פוגש את אדאם.
סקירות העלילה > הספרים העיקריים בסדרת בני לוריאן > "נקמתה של מספר שבע"

אלה (עשר) נחטפת לחללית מוגדוריאנית, היא מגלה שהיא מאורסת לחמש ושהיא צריכה לעזור למוגדוריאנים במתקפה נגד כדור הארץ.
הספר מספר על חזרת האל לוריאן והשכנתו בכדור הארץ. לאחר שחמש רצח את שמונה וברח עם המוגדוריאנים, שש, תשע ומרינה מגיעים לבסיס מוגדוריאנים, מוצאים את שמונה ולוקחים אותו. חמש מודע לנוכחותם אך לא מגלה על כך, הוא אומר להם שהוא מצטער ושלא התכוון ששמונה ימות ומאחל להם בהצלחה.
לאחר שג'ון, סאם, אדאם, מלקולם ושרה משתלטים על בסיס מוגדוריאני, הם יוצרים קשר עם חברי הגארד האחרים ומטיסים אותם לבסיס. החבורה מתפצלת לאחר תפנית בכוחות המיוחדים הגארד מקבלים תגבורת מעריקים מהכוחות המיוחדים שבראשם הסוכנת ווקר. הגארד מתפצלים בעוד חלק אחד הולך לשכנע את שר ההגנה לנאום לטובת הגארד בנאומו בא"ום והחלק השני הולך למקדש באתר המאיה כדי להעיר את לוריאן.
בסוף הספר מתחילה הפלישה המוגדוריאנית לכדור הארץ. כאשר שש שבע ואדאם מעירים את לוריאן הוא משתמש בגוף של שמונה כדי לדבר איתם, שמונה נפרד ממרינה ולוריאן ונותן כוחות לאנשי כדור הארץ. בסוף ספר רואים שניתנו כוחות טלקניזס לסאם, כאשר הוא מעיף ללא מגע פיקן שתקף אותם.
סקירות העלילה > הספרים העיקריים בסדרת בני לוריאן > "גורלה של מספר עשר"

לאחר שבספר הקודם התחילה הפלישה המוגדוריאנית ותחייתו של לוריאן בכדור הארץ, ג'ון וסאם אשר הצילו אנשים מגלים גארדית חדשה, העונה לשם דניאלה. שש, שבע ואדאם נשארים במקדש ומחליטים להגן עליו מפני האנוביס תוך שהם פוגשים את שרה, מארק ולורית בשם לקסה המכונה "שומר".
כאשר האנוביס מגיעה היא מפוצצת את המקדש ומביאה צינור אשר מתחיל לשאוב את הלורילייט. מוגים יורדים מהספינה ומתחילים להתקיף את חברי הגארד. בינתיים אלה רצה אל הלורילייט ונוגעת בו ובך כל חבר גארד (לורי ואנושי) מתעלף.
ג'ון וסאם פוגשים באישה עם חיילת פצועה שאומרת לו שיצפה לצלקת חדשה אם לא יבוא לפסל החירות. ג'ון שם לב שגם חרוט על האפוד הקרוע שלה את הספרה חמש. ג'ון וסאם שטים לפסל החירות עם דניאלה וכמה סוכנים. כאשר הם מגיעים הם מגלים שחמש חטף את תשע כבן ערובה, ג'ון מרפא את תשע ואז שם לב שלחמש יש צינור בתוכו. חמש התכוון שאם ג'ון לא ירפא אותו, הוא ימות, ואז תיווצר צלקת חדשה. חמש הפך את הצינור לחלק ממנו, ג'ון, בעזרת דניאלה מרפא אותו. כאשר באה מפלצת ענקית ג'ון מסתובב אל סאם ורואה שלעיניים שלו יש צבע לורילייט וכך גם לחמש לתשע ולדניאלה והם מתעלפים. בסוף גם עיניו נצבעות בלורייט והוא מתעלף.
במקדש, אדאם, מרינה וסטרקוס רא מתעלפים, שש מנסה לנצל את המצב ולהרוג את סטרקוס, אך גם היא מתעלפת.
הם נכנסים לתוך חיזיון על פיטקוס לור וסטרקוס רא במשך זמן חברותם, הם רואים אותם כשהם צעירים כשהם הפכו לזקני שבט, כאשר פיטקוס גילה שהוא יכול להעתיק כל מורשת שהוא רואה. עוברות השנים ולורידס אומר לפיטקוס להרוג את סטרקוס רא. הוא מכין כלי שאי אפשר לרפא את פצעיו אפילו עם מורשת ריפוי. למרות זאת, פיטקוס לא הורג את סטרקוס רא ובמקום זאת מזהיר אותו שיברח, בזמן שהוא יגיד לכולם שהוא מת. כשנגמר החיזיון כל הגארד מגיעים לתוך אולם כנסים שם ג'ון נואם בפני כל חברי הגארד (אנושיים ולורים) ונקודות חדשות של לורלייט צצות בכל מקום בכדור הארץ.
ג'ון חמש, תשע, דניאלה וסאם חוזרים להילחם במפלצת. ג'ון מגלה שגם לו יש קסימיק (מורשת שמוזכרת בחיזיון שיש לפיטקוס לור המוכיחה שארבע הוא יורשו) ושהוא למד מהקסימיק אי נראות וריפוי, הוא מעתיק מדניאלה שמקבלת גם יכולת איבון וכך הם מאבנים ביחד את המפלצת.
כאשר הם וסטרקוס רא חוזרים שש אומרת לשרה לחזור לג'ונגל כמו שבע ואדאם אך שרה לא מניחה לעצמה לנטוש את שש, אז שש מייצרת סערה ענקית ומחלישה מאוד את סטרקוס רא ופוצעת קשה את שרה, שרה פצועה קשה, מתקשרת לג'ון, אומרת לו שאהבה אותו מהרגע שנפגשו, מעודדת אותו להמשיך להילחם ומתה במקום.
סקירות העלילה > הספרים העיקריים בסדרת בני לוריאן > "נלחמים כאחד"

"נלחמים כאחד"(הספר השביעי) יצא לחנויות בעברית באוגוסט 2018.
ג'ון לומד להשתמש במורשת החדשה שלו, ולומד מורשות חדשות, כמו תעופה.
חברי הגארד נפגשים עם הגארדים החדשים. הם נלחמים נגד סטרקוס רא, ג'ון מחליש אותו מאוד ושש הורגת אותו בסוף. אדאם כמעט מת אך ניצל לבסוף. מארק מת. תשע מאבד יד.
סקירות העלילה > המסמכים האבודים: נספחים לספרים > "אני מספר ארבע: המסמכים האבודים: המורשת של שש"

מספר שש - כשג'ון פוגש אותה ב"אני מספר ארבע", היא חזקה ומוכנה להילחם. אבל מי היא? היכן היא גרה קודם לכן? איך היא התאמנה? מתי התפתחו המורשות שלה? ואיך היא יודעת כל כך הרבה על המוגדוריאנים?
ב"אני מספר ארבע: המסמכים האבודים: המורשת של שש", נחשף הסיפור מאחורי שש. לפני עדן, אוהיו, לפני ג'ון סמית, שש טיילה ברחבי מערב טקסס עם הספאן שלה, קטרינה.
סקירות העלילה > המסמכים האבודים: נספחים לספרים > "אני מספר ארבע: המסמכים האבודים: המורשת של תשע"

מספר תשע: כשג'ון משחרר אותו מהתא שלו ב"כוחה של מספר שש", הוא פראי, פזיז, ומוכן להשיב מלחמה. אבל להיות שבוי משנה אדם - אפילו לורי. מתארים איך תשע היה לפני לכידתו, ותקראו על בריחתו הדרמטית מנקודת המבט שלו.
ב"אני מספר ארבע: המסמכים האבודים: המורשת של תשע", נחשף הסיפור מאחורי תשע. לפני שפגש את ג'ון סמית, מספר ארבע, לפני שהיה אסיר, תשע צד מוגדוריאנים בשיקגו עם הספאן שלו, סנדור. מה שקרה שם ישנה את תשע לנצח.
סקירות העלילה > המסמכים האבודים: נספחים לספרים > "אני מספר ארבע: המסמכים האבודים: מורשות הנופלים"

לפני מספר ארבע, היו מספרים אחת, שתיים ושלוש. עד עכשיו ידענו רק שהמוגדוריאנים תפסו את מספר אחת במלזיה, מספר שתיים באנגליה ומספר שלוש בקניה.
ב"אני מספר ארבע: המסמכים האבודים: מורשות הנופלים", תגלו את הסיפור האמיתי מאחורי חברי הגארד חסרי המזל האלה. לפני שהם נרצחו על ידי המוגדוריאנים, לפני שמספר ארבע היה הבא בתור, הם היו רק ילדים על כוכב לכת חייזרי בשם כדור הארץ - אשר גילו את כוחותיהם, ניסו להישאר חבויים, וברחו על חייהם.
סקירות העלילה > המסמכים האבודים: נספחים לספרים > "אני מספר ארבע: המסמכים האבודים: המורשות"

"אני מספר ארבע: המסמכים האבודים: המורשות", יצא לאור ב-24 ביולי 2012, הוא מהדורה בכריכה רכה של שלושת הספרים הקודמים בסדרת "המסמכים האבודים" שיצאו לאור - "המורשת של שש", "המורשת של תשע" ו"מורשות הנופלים". במקור ספרים אלה פורסמו רק לספרים אלקטרוניים, אולם בגרסה הזאת, לראשונה, הם יהיו זמינים גם כספרים מודפסים.
דמויות ראשיות

ג'ון סמית - המספר של הספר הראשון ושל חצי מהשני. חבר הגארד הרביעי. המורשות שלו הן: לומן, טלקינזיס, טלפתיה עם חיות, חסינות לאש, היכולת לדבר בכל שפה, והיכולת לחקות כל מורשת שהוא רואה (קסימיק). מתגלה כיורשו של פיטקוס לור. בספר השביעי לומד לעוף, להפוך לבלתי נראה ועוד מורשות חדשות.
מספר שש - חברת הגארד השישית שמלווה את ג'ון בספר השני. המורשות שלה הן טלקינזיס, חוסר נראות ושליטה ביסודות. הופכת בהמשך לבת זוגו של סאם גוד.
הנרי - הספאן של ג'ון, אשר מלמד אותו הרבה בדרכו אל הלחימה המיועדת על מנת להחזיר את הכוכב לוריאן למצבו במקורי. הוא מת בסוף הספר הראשון, בקרב בבית הספר.
סאם גוד - חברו הטוב של ג'ון ואהובה השני של מספר שש, שמלווה את ג'ון ואת שש בספר השני, ניצל מידי המוגדוריאנים על ידי אבא שלו בספר הרביעי והם מצטרפים לשאר. מקבל כוחות בסוף הספר נקמתה של מספר שבע.
מרינה - המספרת של חצי מהספר השני. חברת הגארד השביעית. החברה של מספר שמונה. מורשות: נשימה מתחת למים, טלקינזיס, ראיית לילה, ריפוי יצורים חיים ושליטה בקרח.
אדלינה - הספאן של שבע. אדלינה שוקעת בדת הנצרות ולוריאן כבר לא חשוב לה, בסוף הספר השני היא מתה במהלך הקרב נגד המוגדוריאנים במנזר על מנת להציל את מרינה לאחר שהבינה שנעשתה טעות.
אלה - הגארד הקטנה ביותר, חברתה הטובה של מרינה. חברת הגארד העשירית. יש לה את היכולת לשנות גילאים (אטרנוס), יכולת טלפתיה, יכולת לבטל זמנית מורשות של אחרים, ויכולת ראיית העתיד בצורת חלומות וחזיונות. הנינה של סטרקוס רא. מנסה למות כדי לנתק את הקשר בינה לבין סטרקוס רא אך "הישות הלורית" מצילה אותה והן מפגישות בין חברי הגארד ללורים החדשים.
קרייטון - הספאן הלא-רשמי של אלה (היא הייתה צעירה מדי כדי שיתאימו לה ספאן). הוא מלווה את שש, מרינה, אלה והקטור במהלך הקרב נגד המוגדוריאנים בסוף הספר השני. קרייטון מת במהלך הספר השלישי.
הקטור ריקרדו - חברה האנושי היחיד של מרינה. מת בסוף הספר השני, במהלך הקרב באגם.
מספר תשע - חבר הגארד התשיעי. מצטרף לקרב בסוף הספר השני, אחרי שארבע (ג'ון סמית) משחרר אותו. עד כה לא ידוע עליו הרבה, חוץ מזה שיש לו כוחות אנטי-גרביטציה, טלפתיה עם חיות, שמיעת-על, מהירות-על, חוזק והעברת כוחות. מאבד את ידו בסוף הספר השביעי והופך "לפרופסור".
מספר חמש - חבר הגראד החמישי. האחרון שהצטרף אל הקבוצה. הוא ומספר תשע לא מסתדרים. בסוף הספר הרביעי מתגלה שהוא עובד עם המוגדוריאנים והוא רוצח את מספר שמונה. מרינה (מספר שבע) מוציאה לו את העין באותו קרב. מורשות: תעופה, היכולת לקבל את התכונות של כל דבר שהוא נוגע בו (אקטרנה), וטלקינזיס.
שרה הארט - זוגתו של ג'ון מעדן, אוהיו. היא נחשדת בהסגרתו ל-FBI כשהוא הולך לבקר אותה בספר השני אבל בספר השלישי מוצאים אותה בכלא בבסיס צבאי של אמריקה. בספר החמישי חוזרת אל מארק ג'יימס כדי לעורר את הציבור למוגדריאנים בסוף גורלה של מספר עשר היא נרצחת בידי חפץ שעף מהטורנדו שמספר שש יצרה.
מספר שמונה - חבר הגארד השמיני. התחבא בהודו עד ששש, שבע, עשר וקרייטון מצאו אותו והוא חבר אליהם. אהובה של מרינה, מספר שבע. המורשות שלו הם: שינוי צורה, הליכה על המים, סופר נשיפה, טלפורטציה וטלקינזיס. נרצח על ידי מספר חמש בספר הרביעי.
מארק ג'יימס - הילד הכי מקובל בבית הספר בעדן, אוהיו. נמצא בספר "אני מספר ארבע" וגם בספר "נקמתה של מספר שבע" ושם עוזר לשרה לחשוף את המוגדוריאנים ביחד עם עוד חבר חכם של מארק. נרצח בספר השביעי.
אדאם - מוגדוריאני שקיבל מורשת ממספר 1 לאחר מותה, חובר לחברי הגארד בסוף הספר הרביעי ועוזר להם במלחמה נגד סטרקוס רא.
דניאלה - בת אדם שקיבלה מורשות בעקבות התעוררות לוריאן בכדור הארץ ועוזרת לבני לוריאן להלחם בספר האחרון.